Predkladacia správa
Návrh záverečného účtu rozpočtovej kapitoly 03 - Úrad vlády Slovenskej republiky za rok 2015 sa predkladá na rokovanie vlády Slovenskej republiky v zmysle § 29 ods. 4 zákona  č. 523/2004 Z. z. o rozpočtových  pravidlách verejnej správy a o zmene a doplnení niektorých zákonov v znení neskorších predpisov.

Návrh záverečného účtu rozpočtovej kapitoly 03 - Úrad vlády Slovenskej republiky za rok 2015 bol vypracovaný v súlade so Smernicou Ministerstva financií Slovenskej republiky  č. MF/23510/2014-31 z 23. októbra 2014 na vypracovanie záverečných účtov kapitol štátneho rozpočtu a štátnych fondov.
Návrh záverečného účtu obsahuje hodnotenie výsledkov rozpočtového hospodárenia kapitoly za rok 2015. Obsahom hodnotiacej správy je predovšetkým zhodnotenie skutočne dosiahnutých príjmov a výdavkov podľa platnej funkčnej a ekonomickej rozpočtovej klasifikácie v porovnaní s upraveným rozpočtom. Správa uvádza dôvody zmien schváleného rozpočtu – rozpočtové opatrenia, ich celkový dopad na dosiahnuté výsledky kapitoly. Správa analyzuje plnenie príjmov a čerpanie výdavkov osobitne za bežné a kapitálové výdavky, hodnotí čerpanie transferov. Obsahom správy je aj rozbor zamestnanosti kapitoly a dosiahnutá skutočná priemerná mzda za zamestnanca. 
